[{"text_idx": "#000000", "text": "Me oleme aja vo\u0303imuses. Millise aja? Ja mis on u\u0308ldse aeg? Kas suudame seda va\u0308ljendada? Kiirus ja askeldamine iseloomustab ja ma\u0308a\u0308rab meie aega. Ja mo\u0308o\u0308duv ning po\u0303gus aeg ma\u0308a\u0308rab meid. Georg Bu\u0308chneri na\u0308idendis \u201eDantoni surm\u201c hu\u0308u\u0308ab Dantoni so\u0303ber Camille, \u201eKiirusta Danton, me ei vo\u0303i aega kaotada!\u201c Danton vastab aga: \u201eAga aeg kaotab meid!\u201c Peatselt saabuv nelipu\u0308ha meenutab meile, et aja vo\u0303im on piiratud, et aja ja su\u0308ndmuste po\u0303gusus ei ole viimane so\u0303na. Nelipu\u0308ha vo\u0303imaldab meid kogeda aega kingina \u2013 ajana, mis on ta\u0308is Jumala Vaimu, ajana, mis on ta\u0308is Jumala loovat ja armastavat la\u0308hedust. See on la\u0308hedus, mis haarab endasse nii aja kui selle puudumise. La\u0308hedus, mis aitab meil kogeda aja, muutumise rikkust. Ja meenutab, et \u201eSinu ka\u0308es on ko\u0303ik mu ajad\u201c (Psalm 31:16)."}, {"text_idx": "#000001", "text": "Aja mo\u0303istmise ja selles elamise raskuste, aga ka aja vo\u0303imaliku rikkuse u\u0308le arutleb ta\u0308nases arvamusloos Tartu Hugo Treffneri Gu\u0308mnaasiumi abiturient Elli Marie Tragel. Ta kirjutab: \u201eKuidas kirjeldaksime muutumise rikkust, mida tunneme enda sees, kuid so\u0303nadesse panna ei saa? Ku\u0308simusele \u201eMis on aeg?\u201c vo\u0303in vastata, kuid vastus kirjeldab aega va\u0308liselt, mitte pa\u0308riselt\u201c."}, {"text_idx": "#000002", "text": "Aega, mis on ta\u0308is omalaadseid rikkusi ja muutusi, viib meid Alar Laatsi ta\u0308nases numbris ja\u0308tkuv artikkel nestoriaanlikust kristlusest. See vo\u0303imaldab meil avastada vo\u0303o\u0303rapa\u0308rases tuttavat ja tuttavas vo\u0303o\u0303rast, vo\u0303rrelda toonast aega ning aega, milles elame kristlastena praegu."}, {"text_idx": "#000003", "text": "Saabuva nelipu\u0308hi eel on suur ro\u0303o\u0303m tuua lugejateni kaks pu\u0308hadejutlust, mis ko\u0303nelevad vaimustumise ajast \u2013 ajast, mis on ta\u0308is Jumala Vaimu! EELK Tallinna Jaani koguduse o\u0303petaja ja Tallinna praostkonna praost Jaan Tammsalu kirjutab muudatuste rikkusest, mis saab meile osaks siis, kui aeg ta\u0308itub Vaimuga: \u201eSuured muutused vo\u0303ivad meis su\u0308ndida, kui me anname ennast Tema ka\u0308tesse \u2013 kui me palume kogu su\u0308damest, et Jumala Vaim puudutaks meid, puhastaks ja ta\u0308idaks meid, juhataks ja valgustaks meid. Ta tahab ta\u0308ita meid ja veel paljusid oma Vaimuga. Ta tahab a\u0308ratada neid, kes magavad, u\u0308les raputada neid, kes on tuimad, lohutada kurbi ja va\u0308ega ta\u0308ita jo\u0303uetuid\u201c. Kirik & Teoloogia toimetuskolleegiumi liige Urmas No\u0303mmik kirjutab vaimustumisest ja kiriku su\u0308nnist, kiriku ajendist Pu\u0308has Vaimus: \u201eJah, Jumala tegemised, tema pu\u0308hadusest vaimustatud kirik ei peagi olema inimestele u\u0308htemoodi arusaadav. See vo\u0303ib ja peabki olema imeline, ta\u0308helepanu a\u0308ratav ja ha\u0308iriv\u201c. Nelipu\u0308ha ta\u0308hendab, et \u201evabastame meeled ja oma inimliku vaimu Pu\u0308hale Vaimule. Vaimustume, igau\u0308ks omal viisil, ja kuulame Vaimu ha\u0308a\u0308lt endas, kiriku ha\u0308a\u0308lt\u201c."}, {"text_idx": "#000011", "text": "Johannese evangeeliumi alguses lo\u0303hestab valgus pimeduse ja So\u0303na saab lihaks. Me oleme Teda oodanud ja me oleme Tema a\u0308ra oodanud. Meid ootab nu\u0308u\u0308d uus"}, {"text_idx": "#000012", "text": "Saadame vana aasta a\u0308ra ja vo\u0303tame vastu uue (nr 3/ 30.12.2011)"}, {"text_idx": "#000013", "text": "Aasta 2011 lo\u0303ppeb. Mo\u0303nele on see olnud hea, mo\u0303nele va\u0308hem hea. Ka kirikutele ja kogudustele ei ole see aasta olnud u\u0308hesugune. Kindlasti on aga"}]